《题天衣长老孚竹潭所藏长江万里图》
明代·谢肃

万里大江谁所凿，岷山直下海门通。乾坤元气长嘘吸，日夜沧波自混融。

巫峡雨沾神女佩，洞庭云接舜妃宫。扁舟忆向匡庐过，月出猿啼访远公。

作者简介：谢肃，字原功，浙江上虞人，生卒年不详。少与唐肃齐名，时称“会稽二肃”。 学问渊博，工于书法。元至正末，张士诚据吴，谢肃慨然入见献偃兵息民之策。明初，隐于乡里。洪武十九年（1386）举明经，授福建按察司佥事，后以事下狱死。